**NÁRODNÁ RADA SLOVENSKEJ REPUBLIKY**

**VIII. volebné obdobie**

**Návrh**

**ZÁKON**

z ... 2021,

**ktorým sa mení a dopĺňa zákon č. 206/2009 Z. z. o múzeách a o galériách a o ochrane**

**predmetov kultúrnej hodnoty a o zmene zákona Slovenskej národnej rady**

**č. 372/1990 Zb. o priestupkoch v znení neskorších predpisov v znení neskorších**

**predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení zákona č. 38/2014 Z. z., zákona č. 126/2015 Z. z., zákona č. 376/2015 Z. z., zákona č. 160/2018 Z. z. a nálezu Ústavného súdu Slovenskej republiky č. 34/2019 Z. z. sa mení a dopĺňa takto:

1. V § 7 odsek 7 znie:

„(7) Slovenské technické múzeum ako celoštátne špecializované múzeum je právnická osoba, ktorej zriaďovateľom je ministerstvo. Slovenské technické múzeum v oblasti dejín vedy a techniky vykonáva komplexnú múzejnú dokumentáciu a je

a) vrcholná zbierkotvorná, vedecko-výskumná a kultúrno-vzdelávacia inštitúcia v oblasti svojej špecializácie,

b) ústredné informačné, metodické, koordinačné, vzdelávacie centrum pre múzejnú činnosť v oblasti svojej špecializácie.“.

1. § 7 sa dopĺňa odsekom 9, ktorý znie:

„(9) Múzeum Slovenského národného povstania ako celoštátne špecializované múzeum je právnická osoba, ktorej zriaďovateľmi ako neziskovej organizácie, poskytujúcej všeobecne prospešné služby 6) sú ministerstvo a Ministerstvo obrany Slovenskej republiky. Múzeum Slovenského národného povstania v oblasti dejín druhej svetovej vojny, protifašistického odboja a slovenskej spoločnosti v rokoch 1938 až 1945 vykonáva komplexnú múzejnú dokumentáciu a je

a) vrcholná zbierkotvorná, vedecko-výskumná a kultúrno-vzdelávacia inštitúcia v oblasti svojej špecializácie,

b) ústredné informačné, metodické, koordinačné, vzdelávacie centrum pre múzejnú činnosť v oblasti svojej špecializácie.“.

Poznámka pod čiarou k odkazu 6a) znie:

„6a) zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov.“

1. Za § 21 sa vkladá § 21a, ktorý vrátane nadpisu znie:

„§ 21a

Prechodné ustanovenia k úpravám účinným od 1. januára 2022

Podrobnosti o zriadení, vklade majetku a financovaní Múzea Slovenského národného povstania ako neziskovej organizácie sa upravia dohodou medzi ministerstvom a Ministerstvom obrany Slovenskej republiky, v ktorej sa vymedzí najmä druh a rozsah majetku štátu v užívaní neziskovej organizácie, finančný a majetkový vklad zriaďovateľov a práva a povinnosti, ktoré súvisia s činnosťou Múzea Slovenského národného povstania podľa § 7 ods. 9. Dohodou medzi ministerstvom a Ministerstvom obrany Slovenskej republiky sa upraví aj obsah zakladacej listiny a štatútu Múzea Slovenského národného povstania, zloženie správnej rady organizácie a nastavenie kontrolných právomocí štátu.

**Čl. II**

Tento zákon nadobúda účinnosť 1. januára 2022.